APFEL ARENA

Zeko Eko traži mamu
2025-04-09 18:00 (Europe/Zagreb) | Apfel Arena, Put Volicije 5, Makarska, Hrvatska
Udaljavanje iz obitelji ili okoline na koju su djeca navikla zna biti poprilično stresna situacija, naročito ako se izgube ili brigu o njima preuzmu nepoznati ljudi. S takvom se situacijom susreo naš zeko, kojeg su dok je bio mali ljudi odnijeli sa sobom iz šume u grad.
Zeki se život s ljudima nije svidio pa on jednog dana pobjegne nazad u šumu u potrazi za majkom, kako bi napokon živio život ispunjen ljubavlju i pozornosti. Ubrzo susreće šumske životinje i shvaća da život u šumi postaje sve sličniji onome u gradu jer ljudi dolaze i odlažu smeće.
Kroz nježnu i poučnu priču zeko postaje eko i svojim primjerom na zabavan način pokazuje kako brine o svom domu zbrinjavanjem otpada u potrazi za majkom.
Kako se ponašati u nepoznatim situacijama, kome vjerovati, ali i kako dozvati pomoć samo su neka od pitanja na koja ova predstava odgovara, namijenjena djeci od tri do devet godina.
Ulaznice su dostupne na Info pultu Apfel Arene po cijeni od 7€

Minecraft film SINK
2025-04-06 17:00 | Apfel Arena, Put Volicije 5, Makarska, Hrvatska
Žanr: Obiteljski
1h 40min

Minecraft, najprodavanija videoigra svih vremena, kroz posljednjih 15 godina postala je globalni fenomen, inspirirajući generacije igrača i kreativaca. Ovo je prvi put da se svijet igre prenosi na veliko platno, nudeći uzbudljivu novu perspektivu prepunu akcije, humora i nevjerojatne vizualne estetike. Film prati četvero autsajdera – Garretta The Garbage Man Garrisona (Momoa), Henryja (Hansen), Natalie (Myers) i Dawn (Brooks) – koji, dok se suočavaju s običnim problemima, bivaju uvučeni kroz tajanstveni portal u čudesan Overworld. Ovaj neobični, kubični svijet prepun mašte, donosi im neočekivane izazove – od učenja kako ovladati novim okruženjem do obrane od neprijatelja poput Piglina i Zombija. Na svom putu susreću rudara i graditelja Stevea (Black), i zajedno kreću na epsku avanturu koja će ih naučiti kako iskoristiti vlastitu kreativnost za prevladavanje svih prepreka, kako u svijetu Minecrafta, tako i u stvarnom životu.

Režiser: Jared Hess
Uloge: Jason Momoa, Jack Black, Emma Myers, Danielle Brooks, Sebastian Hansen, Jennifer Coolidge

Vrijeme je za ljubav
2025-04-05 19:00 | Apfel Arena, Put Volicije 5, Makarska, Hrvatska
Žanr: Drama

Almut (Florence Pugh) i Tobias (Andrew Garfield) upoznali su se potpuno slučajno u susretu koji je zauvijek izmijenio njihove živote. Kroz niz kratkih sekvenci njihovog zajedničkog života – od zaljubljivanja preko suživota te stvaranja obitelji – razotkriva se teška istina koja će uzdrmati temelje njihovog odnosa. Dok se zajednički upuštaju na izazovan put ograničen vremenom, shvatit će da je svaki trenutak njihove nekonvencionalne ljubavne priče izuzetno dragocjen u ovoj duboko dirljivoj romantičnoj priči redatelja Johna Crowleyja čija se radnja proteže na nekoliko desetljeća…

Izvorni naslov: We Live in Time
Režiser: John Crowley
Uloge: Andrew Garfield, Florence Pugh, Grace Delaney, Lee Braithwaite

Peti rujan
2025-04-03 19:00 | Apfel Arena, Put Volicije 5, Makarska, Hrvatska
1h 35m – DE, US
Film temeljen na istinitim događajima iz 1972. godine, kada se američka sportska ekipa našla u središtu izvještavanja o kriznoj situaciji s taocima tijekom Olimpijskih igara.Na Olimpijskim igrama u Münchenu 1972. godine dogodio se teroristički napad koji je rezultirao smrću jedanaest izraelskih sportaša. Događaj se pamti kao Münchenski masakr i jedna od najtragičnijih epizoda Olimpijskih igara, te je zadao veliki udarac romantičarskoj ideji sporta prema kojoj je sport tek benigna i zabavna stvar. Američka sportska novinarska ekipa, zbog svoje pozicije u odnosu na mjesto događanja, postala je glavni izvjestitelj o zbivanjima.Napeti triler premijerno prikazan na filmskom festivalu u Veneciji nominiran je za Oscara za najbolji scenarij.

Apfel Wine & Food Festival
2025-04-03 12:00 - 18:00 | Apfel Arena, Put Volicije 5, Makarska, Hrvatska
Sa zadovoljstvom najavljujemo sedmi po redu Apfel Wine & Food festival koji će se održati u četvrtak, 3. travnja, u Apfel Areni u Makarskoj.

Na Apfel Wine & Food festivalu će se predstaviti oko 60 izlagača, većinom vinara, kao i nekoliko destilerija, craft pivovara i gastronomskih izlagača. Osim hrvatskih vinarija, na Festivalu će svoja vina predstaviti proizvođači iz Slovenije, Srbije i Bosne i Hercegovine. Posjetitelji će imati priliku kušati više od 400 različitih vina.

Festival je namijenjen ugostiteljima, odnosno djelatnicima u turizmu te ga je moguće posjetiti isključivo uz pozivnicu organizatora. Cilj je pružiti priliku ugostiteljima da na vrijeme kreiraju svoje vinske karte i upotpune ih kvalitetnim etiketama.

Radujemo se vašem dolasku na Apfel Wine & Food festival, posjetite nas i zajedno stvorimo nezaboravne trenutke ispunjene vrhunskim vinima i gastronomijom i nazdravimo uspješnoj poslovnoj godini pred nama.

Medvjedić Paddington u džungli - SINK
2025-03-30 17:00 | Apfel Arena, Put Volicije 5, Makarska, Hrvatska
1h 46m – UK, FR
Prepun Paddingtonove prepoznatljive kobinacije humora i šarma, novi film prikazuje voljenog medvjedića izgubljenog u džungli u uzbudljivoj pustolovini.
Kada Paddington otkrije da je njegova voljena teta Lucy nestala iz doma za umirovljene medvjede, on i obitelj Brown kreću u divljinu Perua potražiti je, a jedini trag do nje je mjesto označeno na zagonetnoj karti. Odlučan u namjeri da riješi misterij, Paddington kreće u uzbudljivu potragu kroz amazonske prašume kako bi pronašao svoju tetu… a možda otkrije i jedno od najlegendarnijih blaga na svijetu!

Šlager
2025-03-29 19:00 - 20:00 | Apfel Arena, Put Volicije 5, Makarska, Hrvatska
1h 11m – HR
40-godišnja profesorica Sara prima neočekivanu rođendansku čestitku od svog bivšeg, Nike, te saznaje da se on oporavlja od nesreće na Bledu. Odlazi mu u posjet na Bled gdje Niko izrazi želju da zajedno napišu scenarij za film temeljen na njihovoj vezi. Radeći zajedno na scenariju, dvojac se suočava s prošlošću, što rezultira terapijskom katarzom za oboje.Romantična drama redatelja Nevija Marasovića, s Lanom Barić i Jankom Popovićem Volarićem u glavnim ulogama, premijerno je prikazan na Pulskom filmskom festivalu te je nagrađen Zlatnim arenama za najbolju glumicu i najbolju glazbu.

VINSKA EDUKACIJA U APFEL ARENI
2025-03-29 17:00 | Apfel Arena, Put Volicije 5, Makarska, Hrvatska
Iz Apfel Arene pozivaju sve djelatnike u turizmu, ali i zainteresirane građane da se prijave na vinsku edukaciju pod nazivom Vinske osnove i kultura stola. Edukaciju će 29. ožujka održati sommelier i član hrvatskog sommelier kluba Darko Lugarić. Darko Lugarić je istaknuti hrvatski sommelier s preko 30 godina iskustva u ugostiteljstvu, bivši suvlasnik restorana koji je četiri godine zaredom dobivao Michelinove preporuke te osnivač projekta Lugy Wine – edukativne platforme koja nudi vinske radionice, degustacije i savjetovanja s ciljem promicanja vinske kulture.
Radionica će se održati u subotu 29. ožujka s početkom u 17:00 sati u Apfel Areni, a obuhvatit će osnove o proizvodnji i stilistici vina, pravilnom otvaranju i posluživanju vina, prezentaciji vina gostu te brojne druge teme. Iz Apfel Arene pozivaju sve ljubitelje vina i one koji će to tek postati da se prijave mailom na info@apfelarena.hr, broj mjesta je ograničen, a prijave su otvorene do 27.3. u 12:00 sati.

Stand up nastup Ivana Šarića
2025-03-28 20:00 | Hrvatska
U sklopu Zime u gradu, Grad Makarska donosi vam još jednu izvrsnu zabavu! U Makarsku stiže jedan od najboljih stand up komičara s naših prostora – Ivan Šarić! Nastupit će u Apfel Areni u petak 28. ožujka u 20:00 sati.
Ivan se stand up komedijom bavi od 2006. godine od kada je skupio veliku kilometražu putujući po nastupima po Hrvatskoj, Sloveniji, Srbiji, BiH, ali i u Engleskoj. Pripadnik je novog vala stand up komičara, a oduševljava jednom verzijom britkog britanskog humora Eddie Izzarda i Monty Python-a uklopljenog u svakodnevne događaje ljudi koji žive u Hrvatskoj, posebno Dalmaciji i oko nje.
Njegov stil mješavina je opservacijskog i apstraktnog humora primjenjiva na širokoj paleti tema, od muško-ženskih odnosa, života na Balkanu, života u Dalmaciji, političkih i regionalnih tema pa sve do sarkastičkog pogleda na samog sebe.

Operacija Black Bag
2025-03-27 19:00 | Apfel Arena, Put Volicije 5, Makarska, Hrvatska
1h 33m – US
Cate Blanchett i Michael Fassbender tumače glavne uloge u napetom špijunskom trileru redatelja Stevena Soderbergha.
George Woodhouse legendarni je obavještajni agent koji je dobio zadatak špijunirati svoju kolegicu – i suprugu – Kathryn Woodhouse. Suočen s teškom odlukom, George mora birati između odanosti prema supruzi i dužnosti prema domovini.

Iva i Gloria
2025-03-26 20:00 | Hrvatska
Grad Makarska je u sklopu Zime u gradu za vas pripremio novu hit predstavu Kerekesh teatra. Predstava Iva i Gloria je na rasporedu u Apfel Areni u srijedu 26. ožujka u 20:00 sati.
Iva i Gloria su dvije prijateljice, majke i čistačice koje su nekoliko puta pokušale postati glumice. Rad u kazalištu pa makar i u obliku čišćenja, otvara im mogućnost da stoje na pozornici, osjete svjetla reflektora i nemilosrdno se suoče sa stvarnošću i vlastitim problemima. Zanesene pozornicom, scenografijom i rekvizitima vrlo brzo odustaju od čišćenja i ulaze u uloge dviju žena iz Zagreba, Dubrovnika i Splita te duhovitim pristupom prikazuju surovu stvarnost i gorčinu današnjeg običnog čovjeka na ulici, na kavi, u kvartu pa čak i u krugu prijatelja i u vlastitoj obitelji.
Naizgled oslonac jedna drugoj, naše junakinje kroz uprizorenje raznih likova otkrivaju mnoge stvari o sebi koje će izaći na površinu i poljuljati njihovo prijateljstvo.
Ulaznice su dostupne na Info pultu Apfel Arene po cijeni od 6€

SNJEGULJICA 23.3. 17:00
2025-03-23 17:00 | Apfel Arena, Put Volicije 5, Makarska, Hrvatska
1h 46m – US
Ogledalo na zidu mom, tko je najljepši na svijetu tom?
Snjeguljica, Disneyjeva prva princeza, vraća se u adaptiranoj igranoj verziji koja spaja klasične elemente sa svježim i modernim pristupom te nas vodi u začaranu šumu obećavajući vizualno spektakularnu adaptaciju bezvremenske priče.
Režiju ovog dugoiščekivanog obiteljskog filma potpisuje Marc Web, a scenarij je nastao u suradnji Grete Gerwig, redateljice hit filma “Barbie”, i Erin Cresside Wilson.

STVARNA BOL 22.3. 19:00
2025-03-22 19:00 | Apfel Arena, Put Volicije 5, Makarska, Hrvatska
1h 30m – US
Rođaci Benji (Kieran Culkin) i David (Jesse Eisenberg) odlaze na putovanje Poljskom kako bi odali počast nedavno preminuloj baki koja je preživjela holokaust. Nekoć vrlo bliski, shvaćaju da su se s vremenom potpuno udaljili. Oženjen i s djetetom, David je ozbiljan, zaposlen i pomalo uštogljen, dok je Benji potpuno nepredvidljiv i nespreman odrasti.
Zabavni film ceste koji se bavi temama obitelji, identiteta i prošlosti ovjenčan je nagradom za najbolji scenarij na Sundance film festivalu.

Pokaži srce - besplatni liječnički pregledi za sportske klubove za ovaj vikend u Apfel Areni
2025-03-21 - 2025-03-22 | Apfel Arena, Put Volicije 5, Makarska, Hrvatska
Ovaj vikend između dviju utakmica četvrtfinala Lige nacija koje Hrvatska igra protiv Francuske, u makarskoj Apfel Areni se pod znakom društveno odgovornog projekta Pokaži srce, održavaju besplatni liječnički pregledi za mlade sportaše, koje u suradnji s Medicinskim centrom Apfel Arene provodi Institut za sportsku medicinu i unapređenje zdravlja.
Dio je to konkretnih projektnih aktivnosti, čiji je prvenstveni cilj podizanje svijesti o važnosti brige o zdravlju sportaša, koje je prije točno tri godine, od kada su provedene mnoge slične aktivnosti diljem Hrvatske, pokrenuo PSK uz podršku Hrvatskog nogometnog saveza i ambasadorstvo igrača reprezentacije i mnogih drugih sportaša te uz veliku podršku sportske i opće javnosti. Pokaži srce znak na svojoj opremi, kao što to čine i hrvatski nogometni reprezentativci, odnedavno nosi i višestruki hrvatski futsalski prvak, MNK Novo vrijeme, koji se na taj način pridružio promociji vrijednosti ovog važnog projekta i Gradu pod Biokovom kao doprinos lokalnoj zajednici, otvorio vrata besplatnim liječničkim pregledima u kojima će sudjelovati sportaši više makarskih klubova.
Iz Apfel Arene kažu da su iznimno zadovoljni odazivom, direktno su kontaktirali klubove te će se pregledima odazvati preko 250 djece i veterana s područja čitave Makarske rivijere te ističu kako su pregledi za njih u potpunosti besplatni. Briga o zdravlju je apsolutni imperativ, stoga ćemo mi u Apfel Areni uvijek otvorenih ruku dočekati svaku suradnju koja za cilj ima promociju zdravog i aktivnog života jer sport i zdravlje uvijek idu ruku pod ruku, rekli su iz Apfel Arene.

ZEČJI NASIP 20.3. 19:00
2025-03-20 19:00 | Apfel Arena, Put Volicije 5, Makarska, Hrvatska
1h 28m – HR, LT, SI
U selu kojem prijete poplave, posložen život mladog sportaša Marka uzdrma povratak Slavena, njegove dječačke zabranjene ljubavi. I dok cijelo selo gradi zečje nasipe kako bi zaštitilo svoje domove, Marko će pokušati izgraditi nasip oko sebe, braneći se od vlastitih emocija. Ali voda uvijek nađe put.
Film hrvatske redateljice Čejen Černić Čanak premijerno je prikazan na Međunarodnom filmskom festivalu u Berlinu u skopu programa “Generation”.

Pufi u šumi
2025-03-19 18:00 | Apfel Arena, Put Volicije 5, Makarska, Hrvatska
Predstava za djecu 3+ je mali mjuzikl s dozom eko tematike,a govori o psiću Pufiju koji se izgubio u šumi i traži svoju Djevojčicu. Pufi putem upoznaje plašljivog Zeca, veselog Vepra i gospodina Vuka. Što će sve Pufi naučiti od novih prijatelja i hoće li naći svoju Djevojčicu, pogledajte u našoj najnovijoj ekološkoj predstavi!
Dob: 3+
Tekst i režija: Mirta Zečević
Glume: Veronika Mach, Korana Ugrina, Filip Lugarić
Trajanje: 40 minuta
Ulaznice su dostupne na Info pultu Apfel Arene po cijeni od 7€.

ČOVPAS 16.3. 17:00
2025-03-16 17:00 | Apfel Arena, Put Volicije 5, Makarska, Hrvatska
1h 29m – US
Od DreamWorks Animationa – tvoraca hit franšiza “Kung Fu Panda”, “Kako izdresirati zmaja” i “Mali šef” – dolazi filmska adaptacija najprodavanije knjige Davea Pilkeyja o borbi protiv zločina: ČOVPAS.
Lojalni policijski pas i njegov partner policajac bivaju ozlijeđeni na poslu. Spašeni su brzom, ali prilično nepromišljenom operacijom, spojili su tijelo policajca i glavu psa, te je rođen Čovpas. A Čovpas se zakleo da će čuvati i služiti – i donositi, sjediti i prevrtati se.
Dok Čovpas prihvaća svoj novi identitet i nastoji impresionirati Zapovjednika, mora zaustaviti podle spletke mačjeg superzlikovca Peteya čiji je plan stvoriti mačića kako bi udvostručio potencijal za prljave poslove. Stvari se zakompliciraju kada se Mali Petey neočekivano sprijatelji s Čovpasom.

ANORA 15.3. 19:00
2025-03-15 19:00 | Apfel Arena, Put Volicije 5, Makarska, Hrvatska
2h 19m – US
Dobitnik ovogodišnje Zlatne palme na filmskom festivalu u Cannesu.
Anora je seksualna radnica iz Brooklyna koja dobiva priliku za bajkovitu ljubavnu priču kada upozna sina oligarha i uda se za njega. Nakon što vijest stigne u Rusiju, njezina je bajka ugrožena jer roditelji kreću u New York kako bi poništili brak.
Stilski osvježavajuća i zabavna varijacija na priču o Pepeljugi, kakva može doći samo od genijalnog Seana Bakera, prati uzbudljivu odiseju mlade uzbekistansko-američke seksualne radnice čiju svakodnevnicu prekida rasipnički sin ruskog oligarha. Dinamična naracija gledatelja vodi kroz razne događaje i mjesta – otmjeni klub za gospodu na Manhattanu, gigantski obalni kompleks u Brooklynu, blistavu zemlju čudesa Las Vegasa, te ulice Brighton Beacha, Coney Islanda i Manhattana.

Padel turnir u ožujku: Apfel Arena Open
2025-03-15 - 2025-03-16 | Apfel Arena, Put Volicije 5, Makarska, Hrvatska
Hrvatski padel savez organizira padel turnir u Apfel Areni 15. i 16. ožujka. Igrat će se glavni i utješni turnir, sve finaliste očekuju pehari i nagrade. Kotizacija za turnir je 40€ po paru, a prijaviti se možete na sljedećem linku: https://rankedin.com/en/tournament/50200/apfel-arena-open .
Za više informacija o turniru se obratite na navedeni broj mobitela.

Džaba je najskuplje
2025-03-14 20:00 | Apfel Arena, Put Volicije 5, Makarska, Hrvatska
Komedija “Džaba je najskuplje” bavi se temama iskorištavanja i ucjenjivanja ljudi uslugama koje ćemo za nekoga uraditi “džabe”. Sve u životu što radimo, iako je teško priznati to samome sebi, radimo zbog osobnog osjećaja sreće, zadovoljstva i ispunjenosti. Naravno, ne treba rušiti sliku toga da ljudima treba pomagati bez očekivanja protuusluge ili ljude voljeti da bismo bili voljeni. Riječ je samo o minimumu one ljudske potrebe da se ono što radimo naplati barem lijepom riječju.
Tekst Vanče Kljakovića, Majstor, bio je izvrstan temelj za postavljanje jedne ovakve komedije: dva tragikomična lika, obojica mladih ali životno iskustvenih osobnosti, potpuno suprotne životne pozadine. Njihove suprotnosti su nerijetko intrigantne, čak često čine jak spoj među njima koji pokazuje i potencijal za prijateljstvo.
Petar (Konstantin Haag), mladi pisac i sveučilišni profesor, usred je razvoda. Dobio je i otkaz, a trenutno se nalazi u zasigurno najvećoj kreativnoj blokadi svog mladog života. Ne može gore! Ili može? Slučajno upoznaje majstora Božu (Faris Pinjo), iako bi se mogli zapitati je li majstore ikada slučajno upoznajemo. Majstor Božo je više od običnog majstora. On je majstor za sve, BAŠ SVE! Hoće li i Vas majstor kupiti šarmom kao i Petra? Probajte mu odoljeti i sjetite se rečenice svojih majki: nikada ne otvarajte nepoznatom čovjeku svoja vrata!
U predstavi igraju dva mlada glumca, Konstantin Haag i Faris Pinjo, također dva različita glumačka habitusa, a opet obojica pobornici psihološkog realizma sa izrazito romantičnim pogledom na teatar. Dva zanesenjaka komedijom i poznata televizijska lica.
Predstava publici donosi napetost, smijeh i konstantne obrate.
Ulaznice su dostupne na Info pultu Apfel Arene po cijeni od 15€.

FRKA 13.3. 19:00
2025-03-13 19:00 | Apfel Arena, Put Volicije 5, Makarska, Hrvatska
1h 49m – HR
Nakon nezgode s isporukom robe, Nika dobiva ultimatum koji će nju i njene prijatelje natjerati u napetu utrku s vremenom. Da bi se izvukli iz problema s moćnim dilerom, četvero mladih do jutra moraju pronaći njegove dužnike i utjerati dugove.
Punokrvni triler redatelja Svebora Mihaela Jelića (Zagrebački ekvinocij) i scenarista Svena Latinovića odvija se u jednoj noći u Osijeku, a tijekom vrtoglave potrage otkrivamo mnogo o mladenačkoj hrabrosti i nevinosti te o brutalnim problemima s kojima se suočavaju odrastajući u neizvjesnim okolnostima.
Film je premijerno prikazan na filmskom festivalu u Puli gdje je dobio posebno priznanje te ocjenu publike od čak 4,7.

Poplava - SINK
2025-03-09 17:00 | Apfel Arena, Put Volicije 5, Makarska, Hrvatska
1h 25m – LV, BE
Očaravajuća priča koja će osvojiti srca svih “velikih i malih” gledatelja jedan je od najhvaljenijih i najnagrađivanijih animiranih filmova prošle godine.
Nakon što mu je dom uništen velikom poplavom, mačak pronalazi utočište na brodu na kojem se već nalazi nekoliko životinja. Unatoč različitostima, životinje se moraju udružiti kako bi preživjele. Dok usamljeni brodić plovi kroz mistične preplavljene krajolike, njegovi putnici moraju navigirati kroz različite izazove i opasnosti, pritom se pokušavajući adaptirati na jedan sasvim novi svijet.
Nagrađen na brojnim relevantnim svjetskim festivalima i nagradama, između ostalog na festivalu u Annecyju te na Europskim filmskim nagradama, film “Poplava” (en. “Flow”) jedan je od favorita i ovogodišnjih Oscara, za koje je nominiran u kategorijama Najbolji međunarodni film i Najbolji animirani film.

Mickey 17
2025-03-08 19:00 | Apfel Arena, Put Volicije 5, Makarska, Hrvatska
2h 17m – US, KR
Oskarom nagrađeni scenarist i redatelj filma “Parazit”, Bong Joon Ho, donosi novo revolucionarno filmsko iskustvo, temeljeno na romanu autora Edwarda Ashtona.
Mickey Barnes (Robert Pattison) zaposlen je kao ‘Potrošni’ – odlazi na opasne misije, a kada jedna njegova varijanta umre, gotovo odmah je dostupan njegov replikant koji ima većinu sjećanja svog prethodnika. Svaka misija koja je preopasna za ljude je misija za njega. Do problema dolazi kada jedna njegova varijanta ipak preživi (Mickey 17) i susretne se s novom (Mickey 18).
Film premijerno prikazan na filmskom festivalu u Berlinu nosi snažna glumačka postava koju predvode Robert Pattinson, Naomi Ackie, Steven Yeun, Toni Collette i Mark Ruffalo.

BRAČNA POSTELJA
2025-03-07 20:00 | Apfel Arena, Put Volicije 5, Makarska, Hrvatska
Počnimo ovako: dvoje ljudi, muškarac i žena, osuđeni su jedno na drugo, i to za čitav život.
A mogli smo započeti i ovako: isto to dvoje ljudi, žena i muškarac, vole se najviše na svijetu, i to čitav život.
Obje su izjave zapravo samo lice i naličje jednog novčića, različite manifestacije iste društvene, povijesne i intimne pojave – a to je suživot, bez obzira nazivamo li to brakom, vezom, partnerstvom ili zajednicom. Jer jedino i samo unutar te pojave – nakon što je jedno o onom drugom spoznalo njezinu ili njegovu bit, ono najintimnije i najunutarnjije – pojavljuju se osjećaji najdublje ljubavi i najiskonskije mržnje.
Tekst nizozemskog pisca i filantropa Jana de Hartoga balansira između tih ekstrema i propituje upravo ove segmente ljudske interakcije. Kroz šest presudnih (i manje presudnih) trenutaka bračnog života jednog para, razasutih tijekom 35 godina zajedničkog života, promatramo i prepoznajemo naše najveće strahove, trenutke sreće, trenutke bola, razdoblja ponora, ali i razdoblja katarze te nastavka i obnove životnog ciklusa. Iako je na sceni samo dvoje ljudi, riječ je o jednoj obiteljskoj sagi, gledajući predstavu mi rekontruiramo i sami ispunjavamo praznine u vremenskim hijatima. No, topos tog događanja je uvijek isti: to je spavaća soba, bračna postelja, mjesto u kojem smo najogoljeniji sami pred sobom i pred onom osobom koja leži i diše pored nas.
De Hartog namjerno izbjegava povijesnim kontekstom označiti zbivanja, ratovi i politika ovdje nisu sila koja određuje ljudske živote, stoga je i u našoj predstavi fokus na pojedincu, odnosu muškarca i žene, tugama i veseljima svakodnevice koja je ponekad glamurozna, a ponekad banalna. Upravo zbog želje za prepoznatljivošću socijalnih i psiholoških modela predstavu smo adaptirali u naše vrijeme i naš prostor.
Htjela sam reći da smo ovdje bili sretni i… da je brak dobra stvar. Ovo je jedna rečenica koju ćete čuti u predstavi. Što je to sreća? Što je to dobar brak? I što je to bračna sreća? Sa ovim bismo pitanjima voljeli da izađete iz dvorane. A odgovore na njih ionako uvijek pronalazimo sami.

Ulaznice su dostupne na Info pultu Apfel Arene po cijeni od 15€.

Fiume o morte!
2025-03-06 19:00 | Apfel Arena, Put Volicije 5, Makarska, Hrvatska
1h 20m – HR, IT
Građani grada Rijeke, kojeg Talijani zovu Fiume, prepričavaju, rekonstruiraju i reinterpretiraju bizarnu priču o 16-mjesečnoj okupaciji njihovog grada 1919. godine od strane talijanskog pjesnika, dandyija i propovjednika rata Gabrielea D’Annunzija.
Svjetsku premijeru film je imao na Međunarodnom filmskom festivalu u Rotterdamu, gdje je osvojio dvije nagrade – glavnu nagradu Tiger natjecanja te nagradu kritičara FIPRESCI što ga čini prvi hrvatskim filmom koji se nagrađen u prestižnoj natjecateljskoj konkurenciji tog festivala.

Bambi: Priča o životu u šumi - SINK
2025-03-02 17:00 | Apfel Arena, Put Volicije 5, Makarska, Hrvatska
1h 17m – FR
Obiteljska avantura prati malo lane, Bambija, koje korača kroz životne pustolovine u pratnji raznih šumskih životinja te otkriva prirodu dok odrasta. Naslijeđe generacija i identifikacija sa starijima teme su koje se pojavljuju u filmu, kao i prijateljstvo, poštovanje, samootkrivanje i otkrivanje drugih. Ova poetska filmska adaptacija svevremenske priče o Bambiju istinska je “oda prirodi” za sve uzraste.

Brutalist
2025-03-01 19:00 | Apfel Arena, Put Volicije 5, Makarska, Hrvatska
3h 35m – US
Film redatelja Bradyja Corbeta, s Adrienom Brodyjem i Felicity Jones u glavnim ulogama, jedan je od najhvaljenijih filmova godine, nominiran za čak 10 nagrada Oscar, uključujući one za najbolji film, režiju i glumca.
Bježeći iz poslijeratne Europe 1957. godine, arhitekt vizionar dolazi u Ameriku kako bi ponovno izgradio svoj život, karijeru i brak. Sam u čudnoj novoj zemlji, nastanjuje se u Pennsylvaniji, gdje bogati i ugledni industrijalac prepoznaje njegov talent.

Majmun
2025-02-27 19:00 | Apfel Arena, Put Volicije 5, Makarska, Hrvatska
1h 38m – US
Kada blizanci Hal i Bill (Christian Convery) otkriju staru očevu igračku majmuna s bubnjevima na navijanje, započinje niz jezivih smrti. Njihov otac Pete (Adam Scott) u prošlosti je pokušao uništiti majmuna, no bezuspješno – godinama kasnije igračka se ponovno pojavljuje, a distancirana braća se ponovno susreću…

Winter Cup
2025-02-27 08:00 - 2025-03-02 17:00 | Apfel Arena, Put Volicije 5, Makarska, Hrvatska
Već tradicionalno se u veljači održava međunarodni nogometni turnir za djevojčice i dječake. Turnir će se igrati na tri terena Apfel Arene i na terenu GSC Makarska. Turnir se igra u 4 kategorije:

Predstava Godišnjica mature
2025-02-24 20:00 | Apfel Arena, Put Volicije 5, Makarska, Hrvatska
U ponedjeljak 24. veljače u sati u Apfel Areni će se održati predstava „Godišnjica mature“ koju organizira Grad Makarska. Radi se o novoj predstavi Teatra Kerekesh koja je premijerno izvedena u listopadu 2024. godine i jednako oduševila gledatelje i kritičare. Tema predstave je proslava 20. godišnjice mature na kojoj ‘fešta’ do ranih jutarnjih sati pođe po zlu. Šest gimnazijskih kolegica i kolega oteti su u 5:00 sati ujutro, za vrijeme najjače fešte bez cenzure i dobit će priliku da se ponovo upoznaju. Završetak je sretan, ali ne za sve, kao i uvijek. Ulaznice za predstavu dostupne su na Info pultu Apfel Arene po cijeni od 6 €.
